stanford-oval/wikipedia huggingface dataset:
หนังสือปัญญาจารย์
สรุปเนื้อหา > สรุปตามบท

บทที่ 1-3 กล่าวถึง อนิจจังของทุกสิ่งในโลก ตราบใดที่มนุษย์ยังอยู่ภายใต้แสงตะวัน ต้องอยู่กับความไม่แน่นอนของโลก การงาน และปัญญาที่ได้ทุ่มเทลงไปอย่างตรากตรำ ท้ายที่สุดก็เป็นการไร้สาระ คนรุ่นต่อไปก็แสวงหาการงาน และปัญญา ต่อไป โดยไม่ได้ให้ความสนใจต่อกิจของคนรุ่นก่อน คนที่ฉลาดกว่าและเก่งกว่ามาแทนที่ ความสำราญเป็นอนิจจัง ซาโลมอนลองใช้ชีวิตแสวงหาความรื่นรมณ์ของชีวิต แต่ก็พบว่าเป็นความสุขเพียงชั่วคราว มีฤดูกาลสำหรับทุกสิ่ง มีวาระสำหรับเรื่องราวทุกอย่าง วาระที่เกิดใหม่และสูญไปของสรรพสิ่งทางโลก
"ปัญญาจารย์กล่าวว่า อนิจจัง อนิจจัง อนิจจัง อนิจจัง สารพัดอนิจจัง"
บทที่ 4-8 กล่าวถึง อุปสรรคและความไม่ยุติธรรมของโลก ผู้ที่ถูกข่มเหง ผู้ตกยาก อุปสรรคจากความชั่วร้ายของมนุษย์ เป็นสิ่งที่หลีกไม่ได้ ซาโลมอนแนะนำให้ทำภารกิจของแต่ละคนด้วยความตั้งใจ และไม่เปรียบเทียบชีวิตตนกับผู้อื่น อย่าเป็นคนเขลาในการใช้วาจา ให้สละความเห็นแก่ตน ละที้งความทะเยอทะยาน อย่าเป็นคนโลภที่ไม่สิ้นสุด หน้าที่ของผู้ที่มีปัญญาและทรัพย์สินมาก คือเขาต้องทำงานเพื่อประโยชน์ส่วนรวม อนิจจังของความมั่งมี ของผู้สูงอายุ ผู้ไม่มีความพอใจ และผู้ที่โอ้อวด บุคคลเหล่านี้ต้องประสพกับหายนะ และความทุกข์ ถ้าเขาเป็นคนสามานย์ เห็นแก่ตน 
สอนถึงให้แสวงหาบทเรียนของชีวิต ได้จากประสบการณ์ จากอุปสรรค ความยากลำบากทำให้มนุษย์รู้จักปรับปรุงตนเอง
"ฟังคำตำหนิของคนที่มีสติปัญญา ดีกว่าฟังเพลงร้องของคนเขลา"
บทที่ 9-12 กล่าวถึง หลักการในการดำเนินชีวิต โดยไม่ปักใจกับสรรพสิ่งและความเปลี่ยนแปลงของโลก ระวังวาจาและการกระทำ อย่าเป็นคนเขลา และอย่าเป็นผู้นำที่ไร้ความสามารถ ทำบุญกุศลและมีเมตตาไปตามสภาพและฐานะของแต่ละคน เพราะนอกจากเป็นหน้าที่ที่ต้องช่วยเหลือผู้ด้อยกว่าในสังคมแล้ว ยังเป็นผลบุญที่เก็บเกี่ยวในยามสูญชีวิตไป อย่าหลงใหลกับความสำราญชั่วคราวของโลก แต่จงเตรียมชีวิตและวิญญาณไว้ให้พร้อมเสมอ โดยยำเกรงในกฎของพระเจ้า
บทวิเคราะห์ > ผู้เขียนและอรรถาธิบายทางประวัติศาสตร์

ผู้เขียนแนะนำตนเองว่าเป็นผู้มีปัญญาปราชญ์เปรื่อง และเป็นบุตรของกษัตริย์ดาวิดแห่งอิสราเอล คือกษัตริย์ซาโลมอน ก่อน 931 ปีก่อนคริสตกาล หลังจากซาโลมอนอาณาจักรได้แยกเป็นสองส่วน อิสราเอลทางเหนือ และยูดาทางใต้ ซึ่งอยู่ครอบครองของรัชทายาทจากซาโลมอน
อย่างไรก็ตาม ชาวคริสต์และยิวเชื่อกันทั่วไปว่า กษัตริย์ซาโลมอนเป็นผู้เขียนเอง เพราะเนื้อหาจากคัมภีร์กล่าวว่า ไม่มีใครมีพระปัญญาที่เสมอเหมือนท่าน เพราะพระเจ้าประทานพรพิเศษให้แก่ซาโลมอน มีราชอาณาจักรที่ก้าวหน้าทางความเจริญรุ่งโรจน์กว่าแคว้นใด และท่านเขียนพระธรรมนี้ในบั้นปลายชีวิต หลังจากใช้ชีวิตฟุ่มเฟื่อยสร้างสิ่งต่าง ๆ เช่น พระวิหารเยรูซาเลมที่ยิ่งใหญ่ มหาราชวังหลายแห่ง มหาวิทยาลัย ฯลฯ ท่านแสวงหาความรู้ ตลอดมาและความสามารถเป็นที่ลือชื่อในอิสราเอลและประเทศอื่น แต่ทั้งสมบัติและความรู้ ไม่ได้ทำให้เป็นสุข เมื่อคำนึงได้ว่า ทุกอย่างของโลกเป็นสิ่งอนิจจัง จึงเขียนพระธรรมปัญญาจารย์เพื่อเตือน บุคคลชาวยิวไม่ให้สนใจในทางโลก แต่ควรประพฤติดีงามเพื่อรางวัลที่ได้รับจากพระเจ้า
ปัจจุบันนักศึกษาทางคัมภีร์และเทววิทยา ตั้งข้อสงสัยในผู้เขียน โดยอ้างว่าปัญญาจารย์อาจเป็นผลงานของนักประพันธ์นิรนาม ที่เขียนวรรณคดีและบทประพันธ์ทางศาสนาศาสตร์ของยิวขึ้นเอง แล้วลงนามว่าเป็นผลงานของบุคคลสำคัญทางประวัติศาสตร์เป็นผู้เขียน ซึ่งปฏิบัติแพร่หลายในวรรณกรรมของชนชาติยูดาย ในระยะ 250 ปีก่อนคริสตกาล จนถึง 200 ปีก่อนคริสตกาล
โดยสันนิษฐาณว่าเขียนในยุคของ สร้างพระวิหารเยรูซาเลมครั้งที่สอง ซึ่งชาวยิวตกเป็นเชลยของชนชาติเปอร์เชีย ในระหว่าง 536 ปีก่อนคริสตกาล กรุงเยรูซาเลมที่กษัตริย์ซาโลมอนสร้างไว้ถูกทำลายเสียสิ้น จากการแผ่อำนาจของกษัตริย์ของอาณาจักรบาบิโลนและกวาดต้อนชาวยิวเป็นเชลยและทาสแรงงานในบาบิโลน นครหลวงของเปอร์เชีย
พระวิหารเยรูซาเลมครั้งที่สอง เริ่มสร้างในสมัยของกษัตริย์ไซปรัสของเปอร์เชีย เป็นผู้เริ่มก่อสร้างพระวิหาร และสำเร็จมาในสมัยของกษัตริย์ดาริอัสที่ยิ่งใหญ่ (515 ปีก่อนคริสตกาล) การสร้างพระวิหารนี้เพื่อสนองพระเกียรติให้พระเจ้าของผู้พยากรณ์ [ดาเนียล] ที่ช่วยแปลความหมายให้กษัตริย์เปอร์เชียได้พ้นภัย
นักวิจารณ์ให้ความเห็นว่า ผลงานปัญญาจารย์ อาจเขียนในระยะที่อาณาจักรเปอร์เซียครองอำนาจ ซึ่งเป็นระยะประมาณ 250 ปีภายหลังกษัตริย์ซาโลมอนครองราชย์ และวิธีการเขียนแบ่งเป็นสองภาค ทั้งการบรรยาย และแบบกวีนิพนธ์ ซึ่งนักวิจารณ์ลงความเห็นว่า อาจเป็นผลงานของนักประพันธ์สองท่าน
นักปรัชญาและศาสนาศาสตร์ ชาวออสเตรียชื่อ Nachman Krochmal (1785-1840) เห็นพ้องว่าผู้เขียนแท้จริง มิใช่กษัตริย์ซาโลมอน แต่เป็นกวีชาวเปอร์เชีย เขียนในระหว่างอาณาจักรเปอร์เชียเรืองอำนาจ อาจเป็นบุคคลในพระราชสำนัก หรือกษัตริย์หัวเมืองที่ได้รับอำนาจไปครองไว้ ในยุคที่ชาวอิสราเอลตกเป็นเชลยแก่เปอร์เชีย
บทวิเคราะห์ > ภาษาที่ใช้ประพันธ์และข้อวิจารณ์

พระธรรมปัญญาจารย์เขียนด้วย ภาษาฮีบรูของชนชาติยิว แต่เห็นได้ว่ายังมีศัพท์จากภาษาอื่นปะปนบ้าง มีศัพท์ภาษาเปอร์เชียสองคำ และหลายคำเป็นภาษาอะราเมอิก ซึ่งเป็นภาษาโบราณกว่า 3,000 ปี ในกลุ่มภาษาเซมิติกใช้ในพระราชสำนักและในวรรณกรรมทางศาสนาโดยเฉพาะ เป็นภาษาที่ใช้ในตะวันออกกลาง ปัจจุบันใช้ในประเทศอาหรับ เช่น อิสราเอล และปาเลสไตน์
ในสมัยต้นของอาณาจักรอิสราเอล ยังไม่ได้รับอิทธิพลทางภาษาอะราเมอิก กระทั่งอิสราเอลได้ตกเป็นเชลยของชนชาติอี่น จึงมีการพูดและเขียนทางอะราเมอิกมากขึ้น เช่น พระธรรมดาเนียลเขียนโดย ดาเนียล ป็นภาษาอะราเมอิกมาก เพราะตกเป็นเชลยและทำงานในพระราชสำนักของเปอร์เชีย แต่ในสมัยของซาโลมอนยังไม่ได้อิทธิพลจากภาษาอะราเมอิก จึงคาดว่าปัญญาจารย์อาจไม่ได้ประพันธ์ในระยะอิสราเอลตอนต้น เพราะภาษาเขียนแบบฮีบรูไม่ได้เป็นสิ่งแพร่หลายในยุคของกษัตริย์ซาโลมอน
อิทธิพลต่อวรรณกรรมอื่น

คริสตกาลที่ 16 สถาบันของนิกายโรมันคาทอลิกและออร์โธด็อกซ์ พิจารณาลงความเห็นตรงกันว่า ควรเพิ่มประโยคสำคัญ และเพิ่มเติมฉบับอื่น ๆ ของคัมภีร์ โดยนำมาบรรจุรวมไว้เป็น แบบฉบับสมบูรณ์เล่มใหม่ของคัมภีร์ของศาสนาคริสต์ เป็นการรวบรวมวรรณกรรมทางศาสนาบรรจุเป็นเล่มครั้งที่สอง ที่ต่างจากฉบับแรกที่ได้มาจากคัมภีร์ของฮีบรู ข้อความและวรรณกรรมบรรจุใหม่เหล่านี้ บางนิกายของคริสต์ศาสนายอมรับแต่บางนิกายปฏิเสธว่าไม่ได้เป็นคำสอนของพระเจ้า เช่น Wisdom of Solomom และThe Story of Susanna เป็นต้น
คัมภีร์ของ นิกายโปรเตสแตนต์ไม่ได้บ่งชัดว่า ส่วนใดมาจากการบรรจุรุ่นแรกหรือรุ่นที่สอง วรรณกรรมทางคริสต์ศาสนายังแบ่งเป็นภาคพระพันธสัญญาเดิมและพระพันธสัญญาใหม่ แต่คัมภีร์บางฉบับที่พิมพ์ใหม่เพื่อการศึกษา ได้รวมวรรณกรรมและประโยคที่บรรจุในครั้งที่สองเป็นภาคพิเศษ เรียกว่า Opacryppha ซึ่งเป็นศัพท์มาจากกรีก แปลว่า "สิ่งที่ซ่อนไว้" คือการเปิดเผยคำสอนของพระเจ้าที่เดิมได้ปิดบังไว้
พระธรรมปัญญาจารย์ ได้มีอิทธิพลต่อวรรณกรรมอื่น ๆ ที่เห็นได้ชัดคือ ปัญญาของซาโลมอน Wisdom of Solomon และ Ben Sirah 
วรรณกรรมทั้งสองฉบับนี้ บางนิกายยอมรับเป็นคัมภีร์ แต่บางนิกายปฏิเสธ วรรณกรรมทั้งสองนี้ได้ยึดหลักของ
"ความอนิจจังของโลก" ตามแบบอย่างที่เป็นปัจจัยในพระธรรมปัญญาจารย์ โดยเปรียบเทียบใจความในวรรณกรรมได้ เช่น
"ใครคนใดรู้ได้ว่า สิ่งใดเป็นสิ่งที่ดีสำหรับมนุษย์ในชีวิตนี้ คือในระยะวันเดือนปีทั้งหลายแหล่แห่งชีวิตอันเหลว ๆ ของตนเอง ที่ได้สูญไปดุจดังเงา ใครผู้ใดบอกกับมนุษย์ว่า สิ่งเหล่านั้นเกิดขึ้นภายหลังความตายของตน ภายใต้ดวงตะวัน" ..(ปัญญาจารย์3;19)" เหตุการณ์ของบุตรทั้งหลายของมนุษย์ กับเหตุการณ์ของสัตว์เดรัจฉานนั้นเหมือนกัน คือเป็นเหตุการณ์อันเดียวกัน ฝ่ายหนึ่งตาย อีกฝ่ายหนึ่งก็ตายเหมือนกัน ทั้งสองมีลมหายใจอย่างเดียวกัน และมนุษย์ไม่มีอะไรดีกว่าสัตว์เดรัจฉาน เพราะสารพัดคืออนิจจัง"
"ผู้อธรรมให้เหตุผลปลอบใจตนเองว่า ไม่เป็นไร ชีวิตมนุษย์แสนสั้นและน่าเบื่อหน่าย ความตายมาถึงเราแก้ไขไม่ได้ มีใครบ้างไหมที่รู้จัก คนตายแล้วกลับคืนชีพจากหลุมศพ"
"และข้าพเจ้าตั้งใจเสาะแสวงหาปัญญา และสิ่งสารพัดที่กระทำได้ภายใต้ฟ้า และเห็นว่าเป็นความยากลำบาก ที่พระเจ้าประทานให้บุตรมนุษย์ทำกันอยู่"
"อย่าแสวงหาสิ่งที่ยากลำบากเกินไป อย่าเสาะหาสิ่งที่เกินความสามารถของตน สิ่งที่ควรกระทำคือใช้พิจารณญาณด้วยความเคารพนับถือ เพราะท่านไม่จำต้องเข้าใจและเห็นทุกอย่างในสิ่งที่เป็นความลับ เพราะมีสิ่งอี่น ๆ อีกมากที่ได้ปรากฏขึ้นเกินกว่ามนุษย์เข้าใจได้"
หนึ่งฟัดหนึ่ง ใหญ่ต่อใหญ่

| หนึ่งฟัดหนึ่ง ใหญ่ต่อใหญ่ |
| --- | --- |
เฉินหลง และเจ็ท ลี นักแสดงนำในหนึ่งฟัดหนึ่ง ใหญ่ต่อใหญ่
กำกับ: Rob Minkoff
เขียนบท: John Fusco (screenplay)  Wu Cheng'en (story)
อำนวยการสร้าง: Ryan Kavanaugh Lynwood Spinks Casey Silver หยวน หวูปิง Raffaella De Laurentiis David U. Lee Philip Lee Zhongjun Wang
นักแสดงนำ: เฉินหลง เจ็ท ลี หลิว อี้เฟย์ Collin Chou หลี่ ปิงปิง Michael Angarano
กำกับภาพ: Peter Pau
ตัดต่อ: Eric Strand
ดนตรีประกอบ: David Buckley
ผู้จัดจำหน่าย: Lionsgate The Weinstein Company (แคนาดา)
วันฉาย: 18 เมษายน ค.ศ. 2008
ความยาว: 113 นาที
ประเทศ: จีน สหรัฐอเมริกา
ภาษา: อังกฤษ
ทุนสร้าง: 55,000,000 ดอลลาร์สหรัฐ
ทำเงิน: 128,837,061 ดอลลาร์สหรัฐ
หนึ่งฟัดหนึ่ง ใหญ่ต่อใหญ่ (อังกฤษ: The Forbidden Kingdom; จีน: 功夫之王) เป็นภาพยนตร์ที่เฉินหลงร่วมแสดงกับเจท ลีเป็นครั้งแรก โดยเฉินหลงรับบทเป็นไอ้หนุ่มหมัดเมาและชายชรา ส่วนเจท ลีรับบทเป็นซุนหงอคงกับนักบวชนอกลัทธิ (เป็นร่างแยกของซุนหงอคงซึ่งเป่าเส้นผมแยกร่างก่อนที่ร่างตัวเองจะกลายเป็นหิน) โดยภาพยนตร์เรื่องนี้ ผู้จัดทำได้ดัดแปลงเนื้อหาบางส่วนจากวรรณกรรมอมตะของจีนเรื่องไซอิ๋วด้วยนั่นเอง
รายละเอียดการสร้าง > การสร้าง

การสร้างเริ่มต้นขึ้นในช่วงวันที่ 1 พฤษภาคม ค.ศ. 2007 ในพื้นที่โดยรอบทะเลทรายโกบีในประเทศมองโกเลีย
การตอบรับด้านบ็อกซ์ออฟฟิศ

หนึ่งฟัดหนึ่ง ใหญ่ต่อใหญ่ ทำรายได้รวมทั่วโลกที่ 127,906,624 ดอลลาร์สหรัฐ โดยแบ่งออกเป็น 52,075,270 ดอลลาร์สหรัฐในสหรัฐอเมริกา และ 75,831,354 ดอลลาร์สหรัฐในภูมิภาคอื่น ๆ ในการเปิดตัววันหยุดสุดสัปดาห์ที่สหรัฐอเมริกาและแคนาดา ภาพยนตร์เรื่องนี้ทำรายได้ 21,401,121 ดอลลาร์สหรัฐในโรงภาพยนตร์ 3,151 แห่ง โดยได้รับการจัดให้อยู่ในบ็อกซ์ออฟฟิศอันดับ 1 ช่วงสุดสัปดาห์ โดยทำรายได้เฉลี่ยจากโรงภาพยนตร์แต่ละแห่งที่ 6,792 ดอลลาร์สหรัฐ
แหล่งข้อมูลอื่น

Information from Jackie Chan's website
Information from Jet Li's website เก็บถาวร 2008-03-17 ที่ เวย์แบ็กแมชชีน
Info from Collin Chou's website เก็บถาวร 2008-09-24 ที่ เวย์แบ็กแมชชีน
Interview with Composer David Buckley at Tracksounds เก็บถาวร 2008-05-01 ที่ เวย์แบ็กแมชชีน
Official Kung Fu Magazine "Behind the scenes" article by Gene Ching เก็บถาวร 2012-02-07 ที่ เวย์แบ็กแมชชีน
The Forbidden Kingdom Game เก็บถาวร 2008-08-22 ที่ เวย์แบ็กแมชชีน
| ด ค กภาพยนตร์และสารคดีโดย หลี่ เหลียนเจี๋ย |
| --- | --- | --- |
| ยุค 1980 |  เสี่ยวลิ้มยี่ (1982)  เสี่ยวลิ้มยี่ 2 (1984)  หวด ปั๊ก คั๊ก (1986)  มังกรน่ำปั๊ก (1986)  มังกรกระแทกเมือง (1988)  ฟัดทะลุโลก (1989)  |  |
| ยุค 1990 |  หวงเฟยหง : หมัดบินทะลุเหล็ก (1991)  เดชคัมภีร์เทวดา 2 (1992)  หวงเฟยหง : ถล่มวังบัวขาว (1992)  มังกรไท้เก๊ก คนไม่ยอมคน (1993)  ฟงไสหยก : สู้บนหัวคน (1993)  ปึงซีเง็ก : ปิดตาสู้ (1993)  ดาบมังกรหยก ตอน ประมุขพรรคมาร (1993)  เล็บเหล็กหวงเฟยหง  (1993)  หวงเฟยหง ภาค 3 ตอน ถล่มสิงโตคำราม  บอดี้การ์ด ขอบอกว่าเธอเจ็บไม่ได้ (1994)  ไอ้หนุ่มซินตึ้ง หัวใจผงาดฟ้า (1994)  5 พยัคฆ์ เสี้ยวลิ้มยี่  (1994)  ตายยาก เพราะเธอเจ็บไม่ได้ (1995)  ต้องใหญ่ให้โลกตะลึง (ครั้งนี้...หัวใจใครก็เจ็บไม่ได้) (1995)  แบล็คแมสค์ ดำมหากาฬ (1996)  ดร.ไว คนใหญ่สุดขอบฟ้า (1996)  หวงเฟยหง พิชิตตะวันตก (1997)  ลงขันฆ่า ปราณีอยู่ที่ศูนย์ (1998)  ริกส์ คนมหากาฬ 4 (1998)  |  |
| ยุค 2000 |  ศึกแก็งค์มังกรผ่าโลก (2000)  จูบอหังการ ล่าข้ามโลก (2001)  เดี่ยวมหาประลัย (2001)  ฮีโร่ (2002)  คู่อริ ถล่มยกเมือง (2003)  คนหมาเดือด (2005)  จอมคนผงาดโลก (2006)  3 อหังการ์ เจ้าสุริยา (2007)  โหด ปะทะ เดือด (2007)  หนึ่งฟัดหนึ่ง ใหญ่ต่อใหญ่ (2008)  เดอะ มัมมี่ 3 คืนชีพจักรพรรดิมังกร (2008)  มังกรสร้างชาติ (2009)  Ocean Heaven (2010)  โคตรคนทีมมหากาฬ (2010)  ตำนานเดชนางพญางูขาว (2011)  พยัคฆ์ตะลุยพยัคฆ์ (2011)  โคตรคน ทีมเอกซ์เพนเดเบิ้ล (2012)  ปิดหน่วยล่า คนหมาเดือด (2013)  The Expendables 3 (2014)  |  |
| สารคดี |  This is Kung Fu (1987)  Sao lin haj teng ta si (1988)  Dragons of the Orient (1988)  Ta pa kua (Lucky Way, 1992)  Sao lin csen kung fu (1994)  Jet Li Is 'The One' (2002)  |  |
| บทความที่เกี่ยวข้อง |  Jet Li: Rise to Honor (วิดีโอเกม)  ลี่จื้อ  หวง เฟยหง  |  |
หนิง เจ๋อเทา

หนิง เจ๋อเทา (จีน: 宁泽涛; อังกฤษ: Ning Zetao) เป็นนักว่ายน้ำชายจากสาธารณรัฐประชาชนจีน เป็นนักกีฬาว่ายน้ำฟรีสไตล์ระยะทางสั้น ๆ ในเอเชียนเกมส์ 2014 เขาได้รับรางวัลเหรียญทองการแข่งขันท่าฟรีสไตล์ 50 เมตร, ว่ายน้ำท่าฟรีสไตล์ 100 เมตร, ผลัดฟรีสไตล์ 4×100 เมตร, ผลัดผสม 4×100 เมตร เขาได้สร้างสถิติเอเชียใหม่ ในท่าฟรีสไตล์ 50 เมตร รอบชิงชนะเลิศ และผลัดผสมชาย 4×100 เมตร รอบชิงชนะเลิศ
ประวัติ

หนิง เจ๋อเทา เกิดเมื่อวันที่ 6 มีนาคม ค.ศ. 1993 ในเจิ้งโจว มณฑลเหอหนาน สาธารณรัฐประชาชนจีน
ผลงาน > สถิติที่ดีที่สุด

| การแข่งขัน | เวลา | รายการ | วันที่ | หมายเหตุ |
| --- | --- | --- | --- | --- |
| ท่าฟรีสไตล์ 50 ม. | 21.91 | กีฬาแห่งชาติสาธารณรัฐประชาชนจีน 2013 | 11 กันยายน พ.ศ. 2556 | NR |
| ฟรีสไตล์ 100 ม. | 47.65 | กีฬาว่ายน้ำชิงแชมป์แห่งชาติจีน 2014 | 17 ตุลาคม พ.ศ. 2557 | AS |
*: AS = สถิติเอเชีย, NR = สถิติกีฬาแห่งชาติ
เอเชียนเกมส์ > อินชอนเกมส์ 2014

เหรียญทอง ว่ายน้ำท่าฟรีสไตล์ 50 เมตร
เหรียญทอง ว่ายน้ำท่าฟรีสไตล์ 100 เมตร
เหรียญทอง ว่ายน้ำท่าฟรีสไตล์ผลัด 4×100 เมตร
เหรียญทอง ว่ายน้ำท่าผสมผลัด 4×100 เมตร
แหล่งข้อมูลอื่น

Ning Zetao's Weibo (จีน)
หนีตายฝ่านรกข้ามแดน

| หนีตายฝ่านรกข้ามแดน |
| --- | --- |
ใบปิดภาพยนตร์
กำกับ: จอห์น เอริค ดาวเดิล
เขียนบท:   จอห์น เอริค ดาวเดิล  ดรูว์ ดาวเดิล 
อำนวยการสร้าง:   ดรูว์ ดาวเดิล  มิตเชล ลิตวัก  เดวิด แลนคาสเตอร์ 
นักแสดงนำ: โอเวน วิลสัน เพียร์ซ บรอสแนน เลค เบลล์
กำกับภาพ: ลีโอ ฮินสทิน
ตัดต่อ: เอลเลียต กรีนเบิร์ก
ดนตรีประกอบ: มาร์โค เบลเทรมี บัค แซนเดอส์
บริษัทผู้สร้าง:   โบดล์ ฟีลม์  บราเธอร์ส ดาวเดิล  
ผู้จัดจำหน่าย: เดอะ ไวน์สไตน์ คอมพานี
วันฉาย: 17 สิงหาคม 2015 (ลอสแอนเจลิส, ปฐมทัศน์) 26 สิงหาคม 2015 (สหรัฐ) 10 กันยายน 2015 (ไทย)
ความยาว: 103 นาที
ประเทศ: สหรัฐ
ภาษา: อังกฤษ เขมร
ทุนสร้าง: 5 ล้านดอลลาร์สหรัฐ
ทำเงิน: 54.4 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
หนีตายฝ่านรกข้ามแดน (อังกฤษ: No Escape) เป็นภาพยนตร์อเมริกันแนวโลดโผน ระทึกขวัญ ที่ออกฉายในปี ค.ศ. 2015 กำกับโดยจอห์น เอริค ดาวเดิล นำแสดงโดยโอเวน วิลสันและเพียร์ซ บรอสแนน ภาพยนตร์เรื่องนี้บอกเล่าเรื่องราวของวิศวกรชาวต่างชาติที่ติดอยู่กับครอบครัวของเขาในประเทศที่ไม่ปรากฏชื่อในเอเชียตะวันออกเฉียงใต้ระหว่างเหตุการณ์จลาจลที่รุนแรง
เรื่องย่อ

ในประเทศกัมพูชา นายกรัฐมนตรีปิดข้อตกลงกับตัวแทนของบริษัทคาร์ดิฟฟ์ บริษัทอเมริกันที่เชี่ยวชาญด้านระบบน้ำ หลังจากที่ผู้แทนออกไป กลุ่มกบฏติดอาวุธก็ก่อรัฐประหารและลอบสังหารนายกรัฐมนตรี
สิบเจ็ดชั่วโมงก่อนหน้านี้ แจ็ค ดไวเออร์ พนักงานใหม่ของคาร์ดิฟฟ์เดินทางมาถึงประเทศนี้พร้อมกับแอนนี่ภรรยาของเขาและลูกสาวคนเล็กของพวกเขา ลูซี และบรีเกล "บีซ" ที่สนามบิน พวกเขาพบกับนักเดินทางชาวอังกฤษ แฮมมอนด์ และเพื่อนในท้องถิ่นของเขา ชื่อเล่น เคนนี โรเจอร์ส ซึ่งไปส่งครอบครัวดไวเออร์ ไปที่โรงแรมของพวกเขา
เช้าวันรุ่งขึ้น แจ็คออกจากโรงแรมเพื่อซื้อหนังสือพิมพ์และพบว่าตัวเองอยู่ท่ามกลางการเผชิญหน้าระหว่างผู้ประท้วงติดอาวุธและตำรวจปราบจลาจลโดยไม่ได้ตั้งใจ กองกำลังทั้งสองปะทะกันอย่างรุนแรงในขณะที่แจ็คหลบหนี และผู้ประท้วงได้เปรียบ แจ็คเห็นกลุ่มกบฏสังหารชาวอเมริกันคนหนึ่งนอกโรงแรมของเขา ทหารกบฏมองเห็นแจ็ค ทำให้เขาต้องรีบปีนหนีไฟและเข้าไปในโรงแรมผ่านทางหน้าต่าง กลุ่มกบฏบุกทะลุทางเข้าหลักของโรงแรมและเริ่มสังหารเจ้าหน้าที่และแขก
แจ็คกลับมาที่ห้องแต่รู้ว่าลูซี่อยู่ชั้นล่างในสระว่ายน้ำ เขากลับลงไปรับเธอขณะที่พวกกบฏบุกเข้าไปในบริเวณสระน้ำ ขณะที่แอนนี่จัดการอย่างหวุดหวิดเพื่อป้องกันไม่ให้กบฏคนอื่นๆ เข้าไปในห้องของพวกเขา แจ็คกลับมาพร้อมกับลูซี และพวกเขาทั้งหมดก็ขึ้นไปบนหลังคาเพื่อร่วมรับแขกคนอื่นๆ ที่รอดชีวิต กลุ่มกบฏหลายร้อยคนรวมตัวกันที่ฐานของโรงแรมโดยตะโกนว่า "เลือดแทนน้ำ" และแจ็ครู้ว่ากลุ่มกบฏกำลังประท้วงการควบคุมการจัดหาน้ำของบริษัทต่างชาติ ทันใดนั้น เฮลิคอปเตอร์ลำหนึ่งก็ปรากฏตัวขึ้นพร้อมกลุ่มกบฏติดอาวุธที่เปิดฉากยิงทันที พวกดไวเยอร์สวิ่งหาที่กำบังเมื่อเฮลิคอปเตอร์เข้าไปพัวพันกับสายไฟและเกิดอุบัติเหตุ ในขณะที่กลุ่มกบฏอีกกลุ่มบุกทะลวงประตูที่กั้นไว้ขึ้นไปบนหลังคา แจ็คและครอบครัวของเขาก็กระโดดขึ้นไปบนหลังคาของอาคารอีกหลังหนึ่งที่อยู่ติดกับโรงแรม
นักแสดง

โอเวน วิลสัน รับบท แจ็ค ดไวเยอร์
เลค เบลล์ รับบท แอนนี ดไวเยอร์
สเตอร์ลิง เจอรินส์ รับบท ลูซี ดไวเยอร์
แคลร์ เกียร์ รับบท บีซ ดไวเยอร์
เพียร์ซ บรอสแนน รับบท แฮมมอนด์
สหจักร บุญธนกิจ รับบท เคนนี โรเจอส์
การตอบรับในประเทศไทย

หนีตายฝ่านรกข้ามแดน ทำรายได้เปิดตัวในประเทศไทย 410,000 บาท ระหว่างวันที่ 17-23 กันยายน พ.ศ. 2558 ภาพยนตร์เรื่องนี้ทำรายได้ 3.54 ล้านบาท
แหล่งข้อมูลอื่น

หนีตายฝ่านรกข้ามแดน ที่อินเทอร์เน็ตมูวีเดตาเบส
หนีตายฝ่านรกข้ามแดน ที่สยามโซน
หนีตายฝ่านรกข้ามแดน ที่บ็อกซ์ออฟฟิศโมโจ
หนีตายฝ่านรกข้ามแดน ที่รอตเทนโทเมโทส์
หน่วยคำเติม

หน่วยคำเติม (อังกฤษ: affix) เป็นหน่วยคำชนิดหนึ่งที่ไม่สามารถใช้ในภาษาตามลำพังได้ แต่จะต้องใช้ร่วมกับหน่วยคำประเภทอื่นเสมอ
ประเภทของหน่วยคำเติม

| หน่วยคำเติม | ตัวอย่าง | คำอธิบาย |
| --- | --- | --- |
| อุปสรรค หรือ หน่วยคำเติมหน้า (prefix) | ภาษามลายู: penyanyi | pe- (อุปสรรค) + nyanyi 'ร้อง (เพลง)' = penyanyi 'นักร้อง' |
| ปัจจัย หรือ หน่วยคำเติมหลัง (suffix) | ภาษาเยอรมัน: Freiheit | Frei 'อิสระ' + -heit (ปัจจัย) = Freiheit 'อิสรภาพ' |
| อาคม หรือ หน่วยคำเติมกลาง (infix) | ภาษาเขมรถิ่นไทย: ซันลับ | ซลับ 'ตาย' + -ัน- (อาคม) = ซันลับ 'ฆ่า' |
| หน่วยคำเติมคร่อม (circumfix) | ภาษาอินโดนีเซีย: kedutaan | ke- -an (หน่วยคำเติมคร่อม) + duta 'ทูต' = kedutaan 'สถานทูต' |
| หน่วยคำเติมเชื่อม (interfix) | ภาษารัสเซีย: языкознание jazykoznanije | язык 'ภาษา' + -о- (interfix) + знание 'ความรู้' = языкознание 'ภาษาศาสตร์' jazyk 'ภาษา' + -o- (interfix) + znanije 'ความรู้' = jazykoznanije 'ภาษาศาสตร์' |
| Duplifix | teeny-weeny | Incorporates a reduplicated portion of a stem  (may occur in front, at the rear, or within the stem) |
| หน่วยคำเติมแทรก (transfix) | ภาษามอลตา: kiteb | ktb 'เขียน' + i,e (transfix) = kiteb 'เขียน' (อดีตกาล บุรุษที่ 3) |
| Simulfix | ภาษาอังกฤษ: mouse → mice | mouse 'หนู (เอกพจน์)' เปลี่ยนหน่วยเสียงในต้นเค้าศัพท์เป็น mice 'หนู (พหูพจน์)' |
| Suprafix | produce (คำนาม)  produce (คำกริยา) | ย้ายตำแหน่งการเน้นเสียงเพื่อเปลี่ยนชนิดของคำ |
| Disfix | Alabama: tipli "break up"  (compare root tipasli "break") | The elision of a portion of a stem |
หน่วยการเรียนทางไกล สถาบันการจัดการปัญญาภิวัฒน์

| --- | --- |

ชื่อย่อ: PIM
คติพจน์: • คำขวัญ สร้างมืออาชีพด้วยมืออาชีพ  • ปรัชญา การศึกษาคือบ่อเกิดแห่งภูมิปัญญา  • วิสัยทัศน์ สร้างบัณฑิตมืออาชีพด้วยการเรียนรู้จากประสบการณ์จริง 
ประเภท: สถาบันอุดมศึกษาเอกชน
สถาปนา: 9 มีนาคม พ.ศ. 2550
อธิการบดี: รศ.ดร.สมภพ  มานะรังสรรค์
ที่ตั้ง: 12 แห่ง ทั่วประเทศไทย
สี:   สีเขียว   สีทอง
เว็บไซต์: www.pim.ac.th/th/pages/educationcenter

ศูนย์การเรียนรู้ สถาบันการจัดการปัญญาภิวัฒน์ (อังกฤษ: Education Center Panyapiwat Institute of Management) เป็นศูนย์การเรียนรู้ การศึกษาสังกัด สถาบันการจัดการปัญญาภิวัฒน์ สำหรับนักศึกษาที่ต้องการเรียนใกล้ภูมิลำเนา สถาบันฯ ยังเปิดการเรียนการสอนในศูนย์การเรียนรู้ เป็นการเรียนผ่านระบบวิดีโอคอนเฟอเรนจ์ โดยรับส่งสัญญาณแบบเรียวไทม์ จากห้องเรียนในกรุงเทพมหานคร โดยมีการสื่อสารแบบสองทาง คือ นักเรียนและอาจารย์สามารถ ถามตอบกันได้เสมือนการเรียนในห้องเรียนปกติ
ที่ตั้งศูนย์การเรียนรู้

| ที่ตั้งศูนย์การเรียนรู้ สถาบันการจัดการปัญญาภิวัฒน์> จังหวัด | ที่ตั้งศูนย์การเรียนรู้ สถาบันการจัดการปัญญาภิวัฒน์> ที่อยู่ | ที่ตั้งศูนย์การเรียนรู้ สถาบันการจัดการปัญญาภิวัฒน์> หลักสูตร |
| --- | --- | --- |
|  จังหวัดพระนครศรีอยุธยา |  เลขที่ 55/83-85 หมู่ 1 ตำบลธนู อำเภออุทัย จังหวัดพระนครศรีอยุธยา 13210 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดสมุทรปราการ |  เลขที่ 318-319 หมู่ 10 ซอยเทศบาลสำโรงใต้ อำเภอพระประแดง จังหวัดสมุทรปราการ 10130 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดเชียงใหม่ |  เลขที่ 71 ถนนห้วยแก้ว ตำบลสุเทพ อำเภอเมืองเชียงใหม่ จังหวัดเชียงใหม่ 50200 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดลำปาง |  เลขที่ 68/43-44 ถนนท่าคราวน้อย ตำบลสบตุ๋ย อำเภอเมืองลำปาง จังหวัดลำปาง 52100 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดนครสวรรค์ |  เลขที่ 163/44-45 ถนนมาตุลี ตำบลปากน้ำโพ อำเภอเมืองนครสวรรค์ จังหวัดนครสวรรค์ 60000 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดอุดรธานี |  เลขที่ 118/10-13 ถนนประชารักษา ตำบลหมากแข้ง อำเภอเมืองอุดรธานี จังหวัดอุดรธานี 41000 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดขอนแก่น |  เลขที่ 668/88-90 ถนนกลางเมือง ตำบลในเมือง อำเภอเมืองขอนแก่น จังหวัดขอนแก่น 40000 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดนครราชสีมา |  เลขที่ 3275/6-8 ถนนสืบสิริ ตำบลในเมือง อำเภอเมืองนครราชสีมา จังหวัดนครราชสีมา 30000 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดสุราษฎร์ธานี |  เลขที่ 250/72-75 ถนนวัดโพธิ์-บางใหญ่ ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี 84000 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดสงขลา |  เลขที่ 49, 51, 53, 55 ถนนโชติวิทยะกุล 3 ตำบลหาดใหญ่ อำเภอหาดใหญ่ จังหวัดสงขลา 90110 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
|  จังหวัดเพชรบุรี |  เลขที่ 25, 27, 63, 65 ถนนเพชรเกษมเก่า ตำบลคลองกระแชง อำเภอเมืองเพชรบุรี จังหวัดเพชรบุรี 76000 |  บริหารธุรกิจบัณฑิต สาขาวิชาการจัดการธุรกิจการค้าสมัยใหม่ |
แหล่งข้อมูลอื่น

เว็บไซต์อย่างเป็นทางการของสถาบันการจัดการปัญญาภิวัฒน์
เว๊บไซต์ศูนย์การเรียนรู้ สถาบันการจัดการปัญญาภิวัฒน์ เก็บถาวร 2017-06-21 ที่ เวย์แบ็กแมชชีน
หน่วยรบหุ่นเทพธิดา

หน่วยรบหุ่นเทพธิดา (ญี่ปุ่น: 女神候補生; โรมาจิ: Megami Kōhosei; ทับศัพท์: ในชื่ออังกฤษ The Candidate For Goddess) การ์ตูนญี่ปุ่นเขียนโดย ยูคิรุ สุงิซากิ เป็นเรื่องราวเกี่ยวกับเด็กหนุ่มชื่อว่า ซีโร่ เอ็นน่า ผู้ใฝ่ฝันอยากจะเป็นนักบินของเทพธิดาซึ่งเป็นหุ่นรบรูปร่างมนุษย์ 5 เครื่องซึ่งเป็นความหวังสูงสุดของมวลมนุษยชาติเพื่อปกป้องดาวเคราะห์ดวงสุดท้าย "ชิออน" จากการรุกรานของสิ่งมีชีวิตลึกลับ "victim" และการที่จะได้เป็นนักรบของเทพธิดานั้นจะต้องมีพพลังพิเศษที่เรียกว่า "EX" และจะเข้ารับการฝึกสอนจากสถาบันฝึกสอนนักบิน GOR (อังกฤษ: Goddess Operators Academy) เพื่อเตรียมพร้อมที่จะเป็นนักบินของเทพธิดา และในกรณีที่นักบินคนปัจจุบันใช้การไม่ได้ในกรณีที่เสียชีวิตหรือพิการ ก็จะทำการคัดเลือกนักบินจากนักเรียนของ GOR คนใหม่
หน่วยวัดแบบอังกฤษ

หน่วยวัดแบบอังกฤษ หรือ หน่วยวัดอิมพีเรียล (อังกฤษ: imperial units, imperial system) คือ หน่วยการวัดที่กำหนดโดย พระราชบัญญัติน้ำหนักและมาตรวัด ค.ศ.1824 (Weights and Measures Acts 1824) และได้รับการพัฒนาต่อมาด้วยพระราชบัญญัติและมาตรวัดฉบับอื่น ๆ หน่วยวัดอิมพีเรียลเข้ามาแทนที่ มาตรฐานการวัดแบบวินเชสเตอร์ (Winchester Standards) ซึ่งใช้ระหว่างปี ค.ศ.1588 ถึง ค.ศ.1825 ในสมัยรุ่งเรื่องของจักรวรรดิอังกฤษ หน่วยวัดอิมพีเรียลได้รับสถานะการเป็นหน่วยวัดอยางเป็นทางการในดินแดนของจักรวรรดิอังกฤษ แต่ภายหลัง ในคริสต์ศตวรรษที่ 20 อดีตประเทศที่เคยเป็นอาณานิคมของอังกฤษได้หันไปใช้ระบบการวัดแบบเมตริก ตามระบบหน่วยวัดระหว่างประเทศ (SI units) แทน
หนุมานนั่งแท่น

| หนุมานนั่งแท่น |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Euphorbiaceae
สกุล:: Jatropha
สปีชีส์:: J.  podagrica
ชื่อทวินาม
Jatropha podagrica Hook.

หนุมานนั่งแท่น (อังกฤษ: Buddha belly plant, bottleplant shrub, ชื่อวิทยาศาสตร์: Jatropha podagrica) เป็นไม้ประดับในวงศ์ยางพารา (Euphorbiaceae) มีถิ่นกำเนิดในทวีปอเมริกากลาง
ลักษณะทางพฤกษศาสตร์

หนุมานนั่งแท่นเป็นไม้พุ่ม สูงประมาณ 2.5 เมตร ลำต้นพองที่โคน ใบรูปไข่กว้างถึงรูปไข่กลับ ก้านใบยาว 10-20 เซนติเมตร ดอกแยกเพศออกเป็นช่อกึ่งช่อเชิงหลั่น ยาวถึง 26 เซนติเมตร แกนช่อดอกยาวถึง 20 เซนติเมตร ดอกเพศผู้ กลีบเลี้ยงรูปไข่กว้าง กลีบดอกรูปไข่กว้าง ฐานรองดอกรูปโถ เกสรเพศผู้ยาว 6-8.5 มิลลิเมตร ก้านชูเกสรเชื่อมกันที่โคน ดอกเพศเมีย กลีบเลี้ยงรูปรี ผลรูปรี มีลักษณะสามพู เส้นผ่านศูนย์กลาง 1.5 เซนติเมตร ปลายมน แตกทั้งแนวตั้งและแนวนอน เมล็ดรูปรี
ความเป็นพิษ

ทุกส่วนของหนุมานนั่งแท่น โดยเฉพาะน้ำยางและเมล็ด มีสารออกฤทธิ์คล้ายท็อกซาลบูมิน (toxalbumin) ที่พบในละหุ่ง, สารกลุ่มฟอร์บอล (phorbol) ที่พบในสลอดและสบู่ดำ และสารแอลคาลอยด์กลุ่มไกลโคไซด์ หากสัมผัสถูกน้ำยาง จะเกิดอาการแพ้ บวมแดงแสบร้อน หากรับประทานเมล็ดเข้าไป จะทำให้เกิดอาการปวดหัว คลื่นไส้ อาเจียน ท้องเสีย กล้ามเนื้อชักกระตุก หายใจเร็ว การเต้นของหัวใจผิดปกติ ความดันโลหิตต่ำ
ระเบียงภาพ

ต้นหนุมานนั่งแท่นที่เมืองปุทุจเจรี
ดอก
ลักษณะดอก
หนุมานนั่งแท่น
หนุมานนั่งแท่น
หนุมานนั่งแท่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หนุมานนั่งแท่น
ข้อมูลที่เกี่ยวข้องกับ Jatropha podagrica ที่วิกิสปีชีส์
หน่วยสากล

หน่วยสากล (อังกฤษ: International unit) เป็นหน่วยวัดการออกฤทธิ์ของสสารซึ่งกำหนดโดยองค์การอนามัยโลก เพื่อวัดค่ามาตรฐานประสิทธิภาพของยาหรือวิตามิน เมื่อยาหรือวิตามินเหล่านั้นเข้าสู่ร่างกายและเกิดการแตกตัวขึ้นภายในร่างกาย ทั้งนี้ยาและวิตามินแต่ละตัวจะมีประสิทธิภาพการออกฤทธิ์ที่แตกต่างกัน